turjo4nis/wikipedia-bn-dump-20250701 huggingface dataset:
পটাসিয়াম সালফেট

পটাশিয়াম সালফেট K2SO4 একটি অদাহ্য সাদা স্ফটিকের লবণ, যা জলে দ্রবণীয়। পটাশিয়াম এবং সালফার উভয় প্রদান করায়, ইহা সাধারণত সার হিসেবে ব্যবহার করা হয়।

ইতিহাস
প্রায় চতুর্দশ শতাব্দীর আগ থেকে পটাশিয়াম সালফেট পরিচিত যৌগ। এটা Glauber Boyle এবং Tachenius দ্বারা আবিষ্কৃত হয়। সপ্তদশ শতকে এটাকে arcanuni বা sal duplicatum নামে নামকরণ করা হয়। ঔষধ রসায়নবিদ ক্রিস্টোফার গ্ল্যাসার এর নামানুসারে এটা vitriolic tartar এবং Glaser's saltsal অথবা polychrestum Glaseri নামেও পরিচিত ছিল।

প্রাকৃতিক সম্পদসমূহ
পটাশিয়াম সালফেটের খনিজ ফর্ম আরকেনাইট তুলনামূলকভাবে বিরল। পটাশিয়াম সালফেট প্রাকৃতিকভাবে খনিজ লবণ হিসেবে প্রচুর পাওয়া যায়।

খনিজ পদার্থসমুহ হল:

কাইনাইট, MgSO4·KCL·H2O
স্কোনইট, K2SO4·MgSO4·6H2O
লিওনাইট, K2SO4·MgSO4·4H2O
ল্যাঙ্গবেইনাইট, K2Mg2(SO4)3
গ্ল্যাসেরাইট, K3Na(SO4)2
পলিহ্যানাইট, K2SO4·MgSO4·2CaSO4·2H2O

কিছু খনিজ যেমন কাইনাইট থেকে পটাশিয়াম সালফেট বিভক্ত করা যায় কারণ এর সংশ্লিষ্ট লবণ জলে কম দ্রবণীয়।

Kieserite (MgSO4·H2O) কে পটাশিয়াম ক্লোরাইড এর দ্রবনের সঙ্গে মিলিত করে পটাশিয়াম সালফেট উতৎপাদন করা হয়।

প্রস্তুতি

পটাশিয়াম সালফেটের উতৎপাদন প্রক্রিয়া সোডিয়াম সালফেটের উতৎপাদন জন্য প্রক্রিয়ার অনুরূপ।

Leblanc প্রক্রিয়া অনুযায়ী সালফিউরিক অ্যাসিডের সঙ্গে পটাশিয়াম ক্লোরাইডের বিক্রিয়া দ্বারা পটাশিয়াম সালফেট সংশ্লেষিত করা যায়। নিম্নলিখিত বিক্রিয়া অনুযায়ী পটাশিয়াম সালফেট উতৎপাদিত হয়: 
2 KCL + H2SO4 → 2HCl + K2SO4

বৈশিষ্ট্য
নির্জল স্ফটিক একটি দ্বি ছয় পার্শ্বিক পিরামিড গঠন করে, কিন্তু রম্বস আকারেও শ্রেণীবদ্ধ হয়। তারা খুব কঠিন, স্বচ্ছ এবং একটি তিক্ত, নোনতা স্বাদ আছে। এই লবণ জলে দ্রবণীয়, কিন্তু পটাশিয়াম হাইড্রক্সাইড দ্রবণ অথবা পরম ইথানলের মধ্যে অদ্রবণীয়।

ব্যবহারসমূহ
পটাশিয়াম সালফেট প্রধানত একটি সার হিসাবে ব্যবহৃত হয়। K2SO4 এর মধ্যে ক্লোরাইড থাকে না যা ফসলের ক্ষেত্রে ক্ষতিকারক হতে পারে। তামাক, কিছু ফল এবং সবজির ক্ষেত্রে পটাশিয়াম সালফেট খুবই উপকারি। যেসব ফসল কম সংবেদনশীল তাদের অনুকূল বৃদ্ধির জন্য পটাশিয়াম সালফেটের প্রয়োজন হতে পারে।

এছাড়াও অশোধিত লবণ গ্লাস উৎপাদনে মাঝে মাঝে ব্যবহার করা হয়। পটাশিয়াম সালফেটের এছাড়া একটি ফ্ল্যাশ রিডিউসার হিসাবে ব্যবহৃত হয়।

পটাশিয়াম হাইড্রোজেন সালফেট
সাধারনত পটাশিয়াম সালফেটের (KHSO4) সাথে সমপরিমান সালফিউরিক অ্যাসিড মিশ্রিত করে পটাশিয়াম হাইড্রোজেন সালফেট বা বাইসালফেট তৈরী করা হয়।

তথ্যসূত্র

বহিঃসংযোগ
mindat.org: Arcanite
webmineral: Arcanite

সালফেট
অজৈব সার
পটাশিয়াম যৌগ
সালফার যৌগ
ই-সংখ্যায়িত খাদ্যে সংযোজিত দ্রব্য
নীলিম কুমার

নীলিম কুমার (; ) অসমের একজন কবি ও ঔপণ্যাসিক। আধুনিক অসমীয়া কবিতার জগতে তিনি অত্যন্ত জনপ্রিয় কবি। তার প্রকৃত নাম হেমেন কুমার শর্মা। ১৯৬২ সালে বরপেটার পাঠশালায় তিনি জন্মগ্রহণ করেন। পাঠশালায় তার শৈশব জীবন অতিবাহিত হয়। তিনি কর্মসূত্রে একজন সরকারি চিকিৎসক। ১৯৮৪ সালে তার কবি জীবন আরম্ভ হয়। ১৯৯১ সালে তিনি পুষ্পাঞ্জলির (রিজু) সহিত বিবাহ করেন। তাদের ২টি কন্যা সন্তান ফুটুকী ও মিসিকি।

সাহিত্য কর্ম
১৯৮৫ সালে নীলিম কুমারের প্রথম কবিতা প্রকাশিত হয়। ১৯৯৪ সালে প্রকাশিত অপ্রজনন কবিতার মাধ্যমে তিনি চর্চায় আসেন। বর্তমান পর্যন্ত তিনি ১৮টি পুস্তক রচনা করেছেন। তাছাড়াও তিনি ২টি উপন্যাস রচনা করেছেন। তিনি  রচনার মাধ্যমে অসম তথা ভারতে সুনাম অর্জন করেছেন ও  তিনি উদয় ভারতী রাষ্ট্রীয় পুরস্কার প্রাপ্ত করেছেন। ফার্সি,ইংরেজি, নেপালি, হিন্দি, বাংলা, উড়িয়া, মারাঠি, গুজরাতি, কন্নড়, ও পাঞ্জাবি ইত্যাদি বিভিন্ন ভাষায় তার রচিত কবিতা অনুবাদিত হয়েছে।

২০০৫ সালে তিনি ব্রহ্মপুত্রের পারে কবি সন্মিলন অনুষ্ঠিত করে ৮০জন কবিকে কবিতা লেখার শিক্ষা প্রদান করেন। ২০০৬ সালে তিনি অসমে কবিতা বিদ্যালয় স্থাপন করার প্রস্তাব দেন। তার জনপ্রিয় কবিতা ধুনিয়া তিরোরাবোর-এর আধারে ২০১১ সালে একই নামে একটি অসমীয়া চলচ্চিত্র নির্মাণ করা হয়।

প্রকাশিত কাব্যগ্রন্থ
 আচিনার অসুখ
 বারী কোঁয়র
 পানীত ঢৌ ঢৌবোর মাছ 
 স্বপ্নর রেলগাড়ী
 শেলুয়ৈ গধূলি 
 ম‍ই তোমালোকর কবি
 কবিতা সমগ্র (১) 
 কবিতা সমগ্র (২) 
 ধুনীয়া তিরোতাবোর আরু অন্য কবিতা
 কাইলৈর পরা আপোনাক ভাল পাম, আজি যে এরাব নোয়ারা ব্যস্ততা
 নীলিম কুমারর প্রেমর কবিতা
 জোনাক ভালপোয়া তিরোতাজনী 
 আমার আকাশত চারিজনী জোন
 নরকাসুর 
 এদিন তোমার ঘরলৈ যাম, তোমার য'ত জন্ম হৈছিল সেই দুখর ঘরটো চাই আহিম কোনে কাক কৈছিল
 নীলিম কুমারর প্রিয় কবিতা
 টোপনির বাগিছা
 Prostitute Moon and other poems

প্রকাশিত উপন্যাস 
 মাখিত উরি ফুরা চিত্রকর
 আকাশ এপার্টমেণ্ট

পুরস্কার
মানব সম্পদ উন্নয়ন মন্ত্রালয়ের ফেলশ্বিপ
উদয় ভারতী রাষ্ট্রীয় কবিতা পুরস্কার

তথ্যসূত্র

জীবিত ব্যক্তি
অসমীয়া সাহিত্যিক
১৯৬২-এ জন্ম
নকশবন্দি তরিকা

নকশবন্দি ( naqshbandī; also written an-Naqshbandiyyah, Nakşibendi, Naksibendi, Naksbandi) হল সুন্নি ইসলামের অন্তর্গত একটি সুফি তরিকা। সুফি তরিকাগুলোর মধ্যে শুধু এটিই নিজেদের ধারা পেছনের দিকে হযরত আবু বকরের মাধ্যমে মুহাম্মদের সাথে সম্পর্কিত করে। কিছু নকশবন্দি ধারা অবশ্য নিজেদেরকে চতুর্থ খলিফা আলির মাধ্যমে মুহাম্মদের সাথে সম্পর্কিত করে।

ইসলামি আকীদার যেমনিভাবে স্বীকৃত তিনটি ধারা আহলুস সুন্নাহ ওয়াল জামাতের মাঝে আছে, তেমনিভাবে ইসলামী জ্ঞান-বিজ্ঞানের ব্যাখ্যা ও সুবিন্যস্তকরণের ক্ষেত্রে ফিকহ ও মাযহাবের ক্ষেত্রেও ৪টি স্বীকৃত ধারা রয়েছে। যদিও একাধিক স্বীকৃত মাযহাব এক সময়ে ছিল, কিন্তু উক্ত ধারা গুলো যুগ পরম্পরায় যথাযথভাবে সংরক্ষিত ও সংকলিত না হওয়ায় তা টিকে থাকেনি।

অনুরূপভাবে তাযকিয়াতুন নফস, ইহসান ও আত্মশুদ্ধির কাজে নিয়োজিত বহু নেককার সালেহীন অনেক অবদান রেখেছেন। তাদের মাঝে পরবর্তীতে সংরক্ষিত ও ব্যাপক প্রচলিত ৪ ধারা প্রসিদ্ধ হয়েছে। তাদের মাঝেই অন্যতম একটি ধারা হচ্ছে ‘নকশবন্দিয়া তরীকা’।

আত্মশুদ্ধির এই তরিকাগুলো অনেকটুকুই সুন্নাহ সম্মত। তাদের সূচনা হয়েছে সুন্নাহর অনুসরণ করে শিরক-বিদাত নাকোচ করে আত্মশুদ্ধি হাসিল করার প্রচেষ্টার মাধ্যমে। তবে একদল অসাধু, স্বার্থবাদী ও দ্বীন সম্পর্কে অজ্ঞ লোক এই ধারাগুলোতে অনেক ধরনের কুসংস্কার ও বিদাতের অনুপ্রবেশ ঘটিয়েছে। তাই বলে সকলেই নয়।

এই তরিকাটির সূচনা মূলত হয়েছে শায়খ বাহাউদ্দীন নকশবন্দীর মাধ্যমে।

উপমহাদেশে নকশবন্দি 

উপমহাদেশের নকশবন্দিয়া তরীকাহর অন্যতম প্রভাবশালী ব্যক্তিত্ব হচ্ছেন ‘শাইখ আহমাদ সারহিন্দ যাকে দ্বীনের মাঝে নানাবিধ বিদাতের নির্মুল ও দ্বীন সংস্কারের কারণে মুজাদ্দিদে আলফে সানীও বলা হয়ে থাকে। মুজাদ্দিদে আলফে সানী নকশবন্দিয়া তরিকাকে সংস্কার করেন। একে নকশবন্দিয়া-মুজাদ্দিদিয়া তরিকা বলা হয়।

ওপরে উল্লেখিত ‘শাইখ মাহমুদ আফেন্দী রহ.’ তুরুস্কে দ্বীন সংস্কার করেছেন। তাই সকলেই তাঁকে ‘হাজরাত’ উপাধি দিয়েছেন। ‘শাইখ যুলফিকার আহমাদ নকশবন্দি হাফি.’-ও সুন্নাহ ও দ্বীনের জন্য সারা বিশ্বেই অনেক অবদান রেখে যাচ্ছেন।

বৈশিষ্ট্য 
নকশবন্দিয়া তরিকার প্রচলনের আগে নফস থেকে ইলমে তাসাউফ চর্চা করা শুরু করা হতো। অর্থাৎ একজন সালিক প্রথমে নফস দমন করে কলবি জিকির করে তাকমিল হাসিল করতো। কিন্তু নফস দমন করা অনেক কঠিন বিষয়। এই কারণে একজন সালিককে তাকমিল হাসিল করতে অনেক সময় প্রয়োজন হতো।

হযরত শায়খ বাহাউদ্দিন নকশবন্দি রহ এই বিষয়কে সহজ করার জন্য তাসাউফ চর্চা কলব থেকে শুরু করেন। এই তরিকায় একজন সালিক প্রথমে কলবি যিকির দিয়ে তাসাউফ চর্চা শুরু করে।

আরও দেখুন
 সিলসলা

তথ্যসূত্র

উদ্ধৃতি

গ্রন্থপঞ্জি

 
 
 
 Clayer, Nathalie, Muslim Brotherhood Networks, European History Online, Mainz: Institute of European History, 2011, retrieved: 23 May 2011.

বহিঃসংযোগ
 Sheikh Nazim
 Naqshbandi Haqqani
 Our Sheikh
 Official Media Library of Naqshbandi Haqqani Order
 Saltanat - An Internet Magazine
 Shaykh Nazim, Shaykh Usman

নকশবন্দি তরিকা
সুফি তরিকা
সুন্নি ইসলাম
সুফিবাদ
সুফি দর্শন
ইউএস-বাংলা এয়ারলাইন্স

ইউএস-বাংলা এয়ারলাইন্স বাংলাদেশের সর্ববৃহৎ বেসরকারি বিমান সংস্থা এবং বিমান বাংলাদেশ এয়ারলাইন্স এর পর দ্বিতীয় বৃহত্তম বাংলাদেশী বিমান সংস্থা।

ইতিহাস 
বিমান সংস্থাটি ২০১৪ সালের ১৭ জুলাই সর্ব প্রথম দুইটি উড়োজাহাজ দিয়ে অভ্যন্তরীণ ফ্লাইট পরিচালনার মাধ্যমে তাদের কার্যক্রম শুরু করে। এটি মার্কিন যুক্তরাষ্ট্র এবং বাংলাদেশের যৌথ উদ্যোগে প্রতিষ্ঠিত ইউএস-বাংলা গ্রুপের একটি সহায়ক প্রতিষ্ঠান। অভ্যন্তরীণ যোগাযোগে বাংলাদেশের উত্তরাঞ্চলের সৈয়দপুর ও দক্ষিণের চট্টগ্রামের মধ্যে ২০২১ সালের ৩০ সেপ্টেম্বর উদ্বোধনী ফ্লাইট চালু করে।

ইউএস-বাংলার প্রধান ভবিষ্যতে একটি বেসরকারি বিমানবন্দর তৈরির ইচ্ছা জানায়।

গন্তব্যসমূহ 

ইউএস-বাংলা এয়ারলাইন্স প্রাথমিক ভাবে দুইটি অভ্যন্তরীণ গন্তব্য, ঢাকা থেকে চট্টগ্রাম এবং যশোর এ যাত্রীসেবার মাধ্যমে পথচলা শুরু করে। ডিসেম্বর ২০২২ অনুযায়ী ইউএস-বাংলা এয়ারলাইন্স নিম্নোক্ত গন্তব্যে নিয়মিত ফ্লাইট চালনা করছে  ১৯ নভেম্বর ২০২১ ইউএস-বাংলা দশম আন্তর্জাতিক গন্তব্য হিসেবে মালদ্বীপের রাজধানী মালেতে তাদের বিমান চলাচল শুরু করে।

যাত্রী সেবা

বাস সংযোগ 

ইউএস-বাংলা এয়ারলাইন্স যশোর থেকে খুলনার যাত্রীদের জন্য আধুনিক  ৪২ আসনের সংযোগ বাস সার্ভিসের ব্যবস্থা রেখেছে । এই বাসে ওয়াইফাই সুবিধা রয়েছে।  এছাড়া সৈয়দপুর বিমানবন্দরে বিনামূল্যে সৈয়দপুর থেকে ঠাকুরগাঁও, দিনাজপুর ও রংপুর রুটে যাত্রীদের পরিবহন সুবিধা রয়েছে

উড়োজাহাজ বহর 

ফেব্রুয়ারি ২০২৩ পর্যন্ত  ইউএস-বাংলা এয়ারলাইন্স নিম্নোক্ত ১৮টি বিমান দিয়ে ফ্লাইট পরিচালনা করছে।

দুর্ঘটনা ও ঘটনা 

 ১২ মার্চ ২০১৮ তারিখের ইউএস-বাংলা এয়ারলাইন্স ফ্লাইট ২১১ নেপালের কাঠমান্ডুর ত্রিভূবন আন্তর্জাতিক বিমানবন্দরে অবতরণ করার সময় বিধ্বস্ত হয়। উড়োজাহাজটিতে মোট ৭১ জন আরোহী ছিল। যার মধ্যে ৫১ জন নিহত হয় ও ২০ জনকে জীবিত উদ্ধার হয়।  
২৬ সেপ্টেম্বর ২০১৮ হযরত শাহজালাল আন্তর্জাতিক বিমানবন্দর থেকে কক্সবাজারগামী ইউএস-বাংলার বিএস-১৪১ ফ্লাইটটিতে ত্রুটি দেখা দেয়ায় সেটি কক্সবাজার বিমানবন্দরে অবতরণ করতে না পেরে চট্টগ্রামের শাহ আমানত আন্তর্জাতিক বিমানবন্দরে জরুরি অবতরণ করে। নোজ গিয়ার বা সামনে চাকা না খোলায় মারাত্মক দুর্ঘটনার শঙ্কা থাকলেও ইউএস-বাংলার বোয়িং ৭৩৭-৮০০ (রেজিস্ট্রেশন এস২-এজেএ) উড়োজাহাজটি নোজ গিয়ার ছাড়াই শুধু পেছনের চাকায় ভর করেই নিরাপদে অবতরণে সক্ষম হয়। বিমানটি ১১ শিশুসহ (ইনফ্যান্ট) ১৬৪ জন যাত্রী ও ৭ জন ক্রু সহ নিরাপদে অবতরণ করতে সক্ষম হয়। ফ্লাইটটি পরিচালনা করছিলেন ক্যাপ্টেন জাকারিয়া।

তথ্যসূত্র

বহিঃসংযোগ 

বাংলাদেশের বিমান পরিবহন সংস্থা
২০১০-এ বাংলাদেশে প্রতিষ্ঠিত
২০১৩-এ প্রতিষ্ঠিত বাংলাদেশী কোম্পানি
বিরিঞ্চি কুমার বরুয়া

বিরিঞ্চি কুমার বরুয়া (; )  অসমের একজন শিক্ষাবিদ, লেখক, ইতিহাসবিদ, ভাষাবিদ ও লোক-সংস্কৃতির গবেষক। অসমের লোক-সংস্কৃতি রক্ষার ক্ষেত্রে তিনি আজীবন অশেষ চেষ্টা করেছেন। তিনি গুয়াহাটি বিশ্ববিদ্যালয়ের উন্নতির জন্য জীবনের বেশি সময় অতিবাহিত করেছেন। তিনি সামাজিক-সাংস্কৃতিক অনুষ্ঠান Assam Academy for Cultural Relations-র প্রতিষ্ঠাপক ছিলেন যার মূল উদ্দেশ্য ছিল অসম ও উত্তর-পূর্বাঞ্চলের বিভিন্ন ভাষা ও জাতীর সমন্বয় রক্ষা করা।

জন্ম
১৯০৮ সনের ১৬ অক্টোবর তারিখে নগাঁও জেলার পুরণিগুদাম নামক স্থানে বিরিঞ্চি কুমার বরুয়ার জন্ম হয়। তার পিতার নাম বিজয় কুমার বরুয়া।

শিক্ষা
১৯২৮ সনে নগাঁও সরকারি বিদ্যালয় থেকে মেট্রিক পরীক্ষায় উর্ত্তীর্ণ হয়ে উচ্চ শিক্ষার জন্য কলকাতায় রওনা হন। ১৯৩২ সনে কলকাতার প্রেসিডেন্সি বিশ্ববিদ্যালয়ে অধ্যয়ন করেন। ১৯৩৪ সনে তিনি কলকাতার প্রেসিডেন্সি কলেজ থেকে পালি ভাষায় এম.এ ডিগ্রী লাভ করেন। ১৯৪৫ সনে তিনি উচ্চ শিক্ষার জন্য লন্ডন যাত্রা করেন। ১৯৪৮ সনে তিনি লন্ডনে অসমের লোক-সংস্কৃতির ইতিহাস বিষয়ে গবেষণা করে ডক্টরেট ডিগ্রী লাভ করেন। পরবর্তী সময়ে তিনি তার গবেষণা "A Cultural History of Assam নামে প্রকাশ করা হয়।

কর্মজীবন
১৯৩৮ সনে তিনি কলকাতা বিশ্ববিদ্যালয়ের অসমীয়া বিভাগে কিছুদিন শিক্ষকতা করেন ও সেই সময়ে বিদ্যালয়ের পাঠ্যপুস্তকের জন্য তিনি কয়েকটি বই রচনা করেন। তারপর তিনি অসমে ফিরে আসেন ও গুয়াহাটির কটন কলেজে অধ্যাপক রুপে যোগদান করেন। ১৯৪৮ সনে তিনি অসমে বিশ্ববিদ্যালয় স্থাপন করার চেষ্টা করেন। এই চেষ্টাকে সফল করার জন্য গোপীনাথ বরদলৈকে সম্পাদক ও বিরিঞ্চি কুমার বরুয়াকে সহ-সম্পাদক হিসেবে নির্বাচিত করে একটি কমিটি গঠন করা হয়। তাদের আশেষ প্রচেষ্টার ফলে ১৯৪৮ সনে অসমে গুয়াহাটি বিশ্ববিদ্যালয় প্রতিষ্ঠিত করা হয় ও নতুন করে প্রতিষ্ঠিত হওয়া  অসমীয়া বিভাগে তিনি  রিডার হিসেবে যোগদান করেন।  পরবর্তী সময়ে তিনি গুয়াহাটি বিশ্ববিদ্যালয় অসমীয়া বিভাগের প্রধান অধ্যাপক কলাগুরু রুপে অবসর গ্রহণ করেন।

সাহিত্যকৃতি
১. জীবনর বাটত (বীণা বরুয়া ছদ্ম নামে)

২. সেউজী পাতর কাহিনী (রাস্না বরুয়া  ছদ্ম নামে)

৩. জাতকর মালা

৪. অসমর লোক-সংস্কৃতি

৫. অসমীয়া কথা সাহিত্য

পুরস্কার
সাহিত্য অকাদেমি পুরস্কার (১৯৬৮ সন) (অসমের লোক-সংস্কৃতি গ্রন্থের জন্য)

তথ্যসূত্র

২০শ শতাব্দীর ভারতীয় ঔপন্যাসিক
১৯০৮-এ জন্ম
১৯৬৪-এ মৃত্যু
নগাঁও জেলার ব্যক্তি
অসমীয়া সাহিত্য আকাদেমি পুরস্কার বিজয়ী
কলকাতা বিশ্ববিদ্যালয়ের প্রাক্তন শিক্ষার্থী
আসামের লেখক
২০শ শতাব্দীর ভারতীয় নাট্যকার
ইয়েস স্কটল্যান্ড

ইয়েস স্কটল্যান্ড () হচ্ছে একটি সংস্থা যা সেই সকল দল, প্রতিষ্ঠান ও স্বতন্ত্র প্রচারকদের হয়ে প্রচার কার্যক্রম পরিচালনা করছে যারা ২০১৪ স্বাধীনতার জন্য স্কটল্যান্ডের গণভোটে হ্যাঁ ভোট দেয়ার জন্য প্রচার চালাচ্ছে। এটি ২০১২ সালের ২৫ মে-তে এডিনবরাতে কার্যক্রম শুরু করে। . স্কটল্যান্ডের স্বাধীনতার পক্ষে প্রচার অভিজানে এর মূল বিরোধী হচ্ছে বেটার টুগেদার () বা একসাথেই ভালো।  ইয়েস স্কটল্যান্ড-কে বলা হচ্ছে “এযাবৎ কালের স্কটল্যান্ডের তৃণমূল পর্যায়ে পর্যন্ত সর্ববৃহৎ রাজনৈতিক প্রচার অভিজান”।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট
 Yes Declaration

২০১২-এ প্রতিষ্ঠিত
২০১৪-এ স্কটল্যান্ড
২০১৪ স্বাধীনতার জন্য স্কটল্যান্ডের গণভোট
লক্ষ্মীনারায়ণ মন্দির, ব্রাডফোর্ড, যুক্তরাজ্য

ব্রাডফোর্ডের লক্ষ্মীনারায়ণ মন্দির উত্তর ইংল্যান্ডের সব থেকে বড় হিন্দু মন্দির। এই মন্দিরটির ডিজাইন করেন একজন স্থানীয় স্থাপত্যবিদ এবং একটি স্থানীয় প্রতিষ্ঠান মন্দিরটি নির্মাণ করে। মন্দিরটি ইয়র্কশায়ার স্টোনের দিকে মুখ করে নির্মিত। মন্দিরটি এমন ভাবে ডিজাইন করা যেখানে বোঝানোর চেষ্টা করা হয়েছে হিন্দু সম্প্রদায় ইয়র্কশায়ারের সমকালীন সমাজের অবিচ্ছেদ্য অংশ।  মন্দিরে হিন্দু সম্প্রদায়ের প্রায় সকল দেব-দেবীর উপাসনা করা হয়। তবে শ্রী লক্ষ্মীনারায়ণ এখানকার প্রধান উপাস্য। 

২০০৭ সালের ২৪ মে তারিখে ইংল্যান্ডের রাণী দ্বিতীয় এলিজাবেথ এবং রাজপুত্র ফিলিপ মন্দিরের উদ্বোধনী অনুষ্ঠানে উপস্থিত ছিলেন।

বহিঃসংযোগ  
 ব্রাডফোর্ডের লক্ষ্মীনারায়ণ মন্দিরটির অফিসিয়াল সাইট

তথ্যসূত্র 

যুক্তরাজ্যের হিন্দু মন্দির
ইংল্যান্ডের হিন্দু মন্দির
২০০৭-এ সম্পন্ন ধর্মীয় ভবন ও স্থাপনা
কে.আর.এস.-ওয়ান

লরেন্স কৃষ্ণ পার্কার (জন্মঃ আগস্ট ২০,১ ৯৬৫) কে.আর.এস.-ওয়ান নামেই বেশি পরিচিত। তিনি একজন বিখ্যাত মার্কিন র‍্যাপার। তিনি বিখ্যাত সঙ্গীত দল Boogie Down Productions এর একজন সদস্য। ১৯৮০ সালে আরেকজন বিখ্যাত ডিজে  DJ Scott La Rockin এর সাথে মিলে এই দলটি গঠন করেন। ১৯৯৩ সাল থেকে কে.আর.এস.-ওয়ান নিজের নামে এ্যালবাম বের করা শুরু করেন। তিনি রাজনৈতিক সচেতন সঙ্গীতশিল্পী এবং Stop the Violence Movement নামে আন্দোলনের সাথে যুক্ত দীর্ঘদিন ধরে। তিনি তার বিভিন্ন গানে নানা রাজনৈতিক বিষয়বস্তু এনে আলোচিত হয়েছেন।

জন্ম 
কে.আর.এস.-ওয়ান ১৯৬৫ সালে নিউইয়র্কে জন্মগ্রহণ করেন। তার নাম ছিল লরেন্স পার্কার। ১৪ বছর বয়সে তিনি ঘর ছাড়েন। এরপর তিনি হরেকৃষ্ণ আন্দোলনের সাথে যুক্ত হয়ে পড়েন এবং ইস্কনের প্রতি অনুরক্ত হয়ে পড়েন।

ব্যক্তিগত জীবন 
ব্যক্তিগত ভাবে তিনি একজন নিরামিষাশী ভোজনের সমর্থক।

কে.আর.এস.-ওয়ান নামের উৎস 
KRS- One এর অর্থ Knowledge Reigns Supreme Over Nearly Everyone। KRS অংশটুকু কৃষ্ণ (KRISHNA) নামের থেকে গ্রহণ করেছেন। আর ওয়ান অংশ টুকু  graffiti সংস্কৃতি থেকে এনেছেন যেখানে শিল্পী তার শেষে ওয়ান যোগ করে দেন।

এ্যালবাম  
তার একক এ্যালবাম গুলো হল  
Return of the Boom Bap	1993
KRS-One	1995
I Got Next	1997
The Sneak Attack	2001
Spiritual Minded	2002
The Mix Tape	2002
Kristyles	2003
Keep Right	2004
Life	2006
Adventures in Emceein	2008
Maximum Strength	2008
Back to the L.A.B. (Lyrical Ass Beating)	2010

তথ্যসূত্র 

১৯৬৫-এ জন্ম
২১শ শতাব্দীর মার্কিন র‍্যাপার
আফ্রিকান-মার্কিন পুরুষ র‍্যাপার
নিউ ইয়র্ক (অঙ্গরাজ্য)-এর গীতিকার
নিউ ইয়র্ক শহরের শিল্পী
জীবিত ব্যক্তি
২১শ শতাব্দীর মার্কিন পুরুষ সঙ্গীতজ্ঞ
মার্কিন পুরুষ র‍্যাপার
মার্কিন চলচ্চিত্র অভিনেতা
নিউ ইয়র্ক শহরের অভিনেতা
২০শ শতাব্দীর আফ্রিকান-মার্কিন ব্যক্তি
মার্কিন পুরুষ গীতিকার
স্পন্দন পরাগায়ন

স্পন্দন পরাগায়ন (: Sonication বা buzz pollination) হচ্ছে কিছু মৌমাছির দ্বারা পরাগ ছড়ানোর উদ্দেশ্যে ব্যবহৃত কৌশল যা ফুলের পরাগ উৎপাদনকারী অঙ্গ Stamen-এ অল্প বা বেশি ধারণ করে এবং এই প্রক্রিয়া উক্ত উদ্ভিদসমূহে পরাগায়নকে অধিক কার্যকর করে।
 
টমেটো আর বেগুনের ক্ষেত্রে ভ্রমরই সবচে ভালো পরাগায়ন করতে পারে। নিম্নমুখী ফুলের শরীর নিচে থেকে পা দিয়ে আঁকড়ে ধরে ভ্রমর। এরপর তার উড্ডয়ন পেশী বা ফ্লাইট মাসল্‌-কে খুব দ্রুত গতিতে ল্যাবরেটরি টিউনিং ফর্কের মতো কাঁপাতে থাকে। দেখে মনে হয়, এই বুঝি উড়লো ভ্রমর। আদতে এই কাঁপুনিতে পরাগরেণুগুলি ঝুরঝুর করে খসে পড়ে তার দেহে, যেগুলোর কিছু জমা হয় তাদের পায়ের রোমশ থলি সিটি (Setae)তে এবং কিছু পরাগ লেগে যায় গর্ভমুণ্ডের ওপরে। এতে সুষ্ঠু পরাগায়ন হয়, টমেটো বেগুনের ফলন বাড়ে। এ ধরনের পরাগায়নকে উদ্ভিদবিদ্যার ভাষায় বলা হয় স্পন্দন পরাগায়ন বা Buzz pollination.নিচের উদ্ভিদসমূহে পরাগায়ন ঘটাতে স্পন্দন পরাগায়ন অধিক কার্যকর।:

 all Dodecatheon - shooting stars
 Heliamphora
 many members of the Solanaceae family
 many species of the genus Solanum
 বেগুনসমূহ
 আলুসমূহ
 টমেটোসমূহ
 Solanum cinereum, একটি অস্ট্রেলিয়ার গুল্ম
 Hibbertia
 Dianella - Flax lily
 Some members of the genus Vaccinium
 blueberries
 cranberries
 Arctostaphylos - manzanita
 Senna

তথ্যসূত্র

বহিঃসংযোগ

মৌমাছি
মৌমাছি সংরক্ষণ
ভ্রমর
পরাগায়ন
দেশি কালো ভ্রমর

দেশি কালো ভ্রমর (ইংরেজি: Indian Bhanvra বা violet carpenter bee বা Xylocopa violacea) হচ্ছে সাধারণ কার্পেন্টার মৌমাছির একটি ইউরোপীয় প্রজাতি এবং ইউরোপের বৃহত্তম মৌমাছিগুলোর একটি। Xylocopa, গণের অধিকাংশ প্রজাতিগুলোর মতোই এরা মরা কাঠে বাসা বাঁধে।

দেশি কালো ভ্রমর দেখতে খুবই সুন্দর যার ডানাগুলো ঘণ ময়ূরী নীল, আমরা প্রায়শ যার উপমা দিয়ে থাকি ভ্রমর কালো চোখের সাথে। এসব ভ্রমর-পুরুষ এলাকার রক্ষনাবেক্ষন করে, আস্তানার আশেপাশে কোনো প্রাণিকে দেখলেই তাকে প্রহরায় রাখতে চায়। মুখের ওপর, দেহের চারদিকে সশব্দে উড়তে থাকে, এমন কি গায়েও বসতে পারে, কিন্তু হুল ফোটায় না। ছেলেদের অবশ্য হুল থাকে না, হুল থাকে মেয়ে-ভ্রমরের। কিন্তু ভ্রমরীও বাসাবাড়ি আর মধু-পরাগ আহরণ নিয়ে এতো ব্যস্ত থাকে যে কারো প্রতি দৃকপাত করার সময় তাদের থাকে না। তবে বেশি উত্ত্যক্ত করলে হুল তো ফোটাতেই পারে, কিন্তু তার নজীর মৌমাছির চেয়ে অনেক কম।

দেশি কালো ভ্রমর লালন করা মৌমাছি পালার মতো অতোটা সহজ নয়। ভ্রমর বাস করে নরম কাঠের ভেতরে, যার বেশিরভাগ মরা কাঠ কিন্তু পচা কাঠ নয়। আমাদের দেশে জাম, কণকচূড়া, শালগজারি গাছে ভ্রমরের বাসা দেখা যায়। মেটিং-এর পরে ডিম পাড়ার সময় হলে মেয়ে-ভ্রমর গাছের গায়ে গর্ত করে এক-দেড় ইঞ্চি ভেতরে ঢোকে তারপর বাঁয়ে ডানে কাঠের আঁশ বরাবর কয়েকটি প্রকোষ্ঠ তৈরি করে যেগুলো বেড়া দেয় পাতলা কাঠের টুকরো দিয়ে। এর ভেতরে পরাগরেণু আর একটু মধু রেখে ডিম পাড়ে, তারপর বন্ধ করে দেয় সেগুলো। বাচ্চারা বড় হলে বেরিয়ে আসে গ্রীষ্মের শেষে। অনেক ক্ষেত্রে ভ্রমরীর মেয়ে আর বোনও একই নিবাসে থেকে যায়, কিন্তু পরিবারের সদস্য সংখ্যা নগন্যই থাকে। এরা স্বতন্ত্র, যুথবদ্ধ সামাজিক নয়, কিন্তু মানুষের সমাজের জন্য অপূরণীয় কাজ করে। এরা স্পন্দন-পরাগায়নের মাধ্যমে ফুলের বংশবিস্তারে সহায়তা করে।

তথ্যসূত্র

পরাগায়নকারী
Xylocopinae
মৌমাছি
কার্ল লিনিয়াস কর্তৃক নামকরণকৃত ট্যাক্সা
দ্য পলিনেটর পাথওয়ে

দ্য পলিনেটর পাথওয়ে (ইংরেজি: The Pollinator Pathway) হচ্ছে ওয়াশিংটনের সিয়াটলের কলম্বিয়া সড়কের দুধারে অবস্থিত এক মাইল দীর্ঘ ও ১২ ফুট প্রশস্ত পরাগায়ন-বান্ধব বাগান। কালো ভ্রমর ও ডোরাকাটা ভ্রমর রক্ষার উদ্দেশ্যে আমেরিকার একজন শিল্পী ও প্রকৃতিবিদ সারাহ বার্গম্যান এটির কাজ শুরু করেছেন ২০০৮ সাল থেকে।এখানে ঘাসের পরিবর্তে প্রাধান্য পেয়েছে মৌমাছি ও ভ্রমরের উপযোগী পরাগ ও মধুসমৃদ্ধ গাছ। এদের সুস্থভাবে বেঁচে থাকার ওপরে নির্ভর করে এতদঞ্চলের এক তৃতীয়াংশ খাদ্য সরবরাহ। এই দীর্ঘ করিডোর বাগানের জন্যে বিশ্ববিদ্যালয়ের ছাত্র-ছাত্রী এবং স্বেচ্ছাসেবকরা অবিরাম কাজ করে যাচ্ছেন, কাজ করছেন বেশ কিছু পতঙ্গবিদ। সিয়াটল বিশ্ববিদ্যালয় এবং ওয়াশিংটন বিশ্ববিদ্যালয়ের  ক্লাসরুমের সঙ্গেও এই বাগানকে সম্পৃক্ত করা হয়েছে।

বিভিন্ন কারণে কালো ভ্রমর ও ডোরাকাটা ভ্রমরের সংখ্যা দিনদিন লোপ পেয়ে যাচ্ছে। পরিবেশ দূষণ, বসতবাটি নির্মাণের জায়গার অভাব, কীটনাশকের ব্যবহার এর প্রধান কারণ। ভবিষ্যতে অনাহূত বায়ো-ইন্সেক্টিসাইড সন্নিবেশিত ফুলের বিষাক্ত পরাগও ভ্রমরের বেঁচে থাকার জন্যে হুমকি স্বরূপ দেখা দিতে পারে।

বহিঃসংযোগ
Project website
http://o.seattletimes.nwsource.com/html/pacificnw/2013980700_pacificplife30.html 
http://www.seattlemag.com/0p135a2354/scoop-seattles-pollinator-pathway
http://www.good.is/post/pollinator-pathway-vital-ecology-in-the-emerald-city/
http://seattletimes.nwsource.com/html/localnews/2009738322_bee26m.html
http://blog.seattlepi.com/art/2008/10/31/art-as-landscape-the-pollinator-pathway/ 

সিয়াটল, ওয়াশিংটনের ভূগোল
পরাগায়ন ব্যবস্থাপনা
ভূদৃশ্য স্থাপত্য
বন টেপারি

বন টেপারি () (বৈজ্ঞানিক নাম: Physalis minima) হচ্ছে সোলানাসি পরিবারের একটি উদ্ভিদ প্রজাতি। এটি প্যানট্রপিক্যাল বাৎসরিক আগাছা, যা পরিপুষ্টতার সময় ২০-৫০ সেমি উঁচু হয়। বনটেপারির ভেতর একটিমাত্র ফল হয়, পাকলে লাল হয়, ভেতরে অনেকগুলি ছোট বীজ থাকে। চীনদেশে সালাদে ব্যবহার করা হয়, খেতে সুস্বাদু, টকটক। এর ফলের চারদিকে কাগজমতো আবরণ থাকে যা পাকলে বাদামি বর্ণের হয়। ফল পাকার পর ফলটি মাটিতে ঝরে পড়ে। আকৃতিগত সাদৃশ্যের কারণে এর আরেক নাম চায়নিজ ল্যান্টার্ন। এর ভেষজ গুণ আছে।

চিত্রশালা

তথ্যসূত্র

বহিঃসংযোগ 

কুইন্সল্যান্ডের উদ্ভিদ
নিউ সাউথ ওয়েলসের উদ্ভিদকুল
১৭৫৩-এ বর্ণিত উদ্ভিদ
ঔষধি উদ্ভিদ
চীনের উদ্ভিদ
বাংলাদেশের উদ্ভিদ
জাহাজ ঘণ্টা

জাহাজ ঘণ্টা একটি জাহাজের উপরের সময় নির্দেশ করতে এবং নাবিকদের দায়িত্ব বণ্টন ও নিয়ন্ত্রণ করতে ব্যবহৃত হয়। ঘণ্টাটি সাধারণত পিতল বা ব্রোঞ্জ দিয়ে তৈরি হয় এবং সাধারণত এতে জাহাজের নামাঙ্কিত করা থাকে।

তথ্যসূত্র

বহিঃসংযোগ 
 
 Discovery of a ship's bell by underwater archaeologists on a colonial shipwreck lost off St. Augustine, Florida in the late 1700s. 

নৌ পরিভাষা
সময়ের পরিমাপ ব্যবস্থা
সময় সংকেত
নৌপরিভাষা
নৌবাহিনী
ঝালকাঠি

ঝালকাঠি বাংলাদেশের দক্ষিণাঞ্চলে অবস্থিত একটি শহর ও নদী বন্দর। শহরটি দক্ষিণবঙ্গের বরিশাল বিভাগে অবস্থিত ঝালকাঠি জেলার জেলা শহর। শহরটি ঝালকাঠি জেলার সবচেয়ে বড় শহর এবং বাণিজ্য কেন্দ্র। প্রশাসনিকভাবে শহরটি ঝালকাঠি জেলা এবং ঝালকাঠি সদর উপজেলার সদর দফতর। সুগন্ধা নদীর উত্তর তীরে এবং গাবখান খাল ও ধানসিঁড়ি নদীর পূর্বতীরে অবস্থিত এ শহরটি প্রাচীনকাল হতেই ব্যবসা-বাণিজ্যের জন্য বিখ্যাত।

বর্তমান সময়ে জেলাটি পেয়ারা ও শীতল পাটির জন্য বেশ প্রসিদ্ধ হয়ে উঠেছে।

ইতিহাস 
১৮৭৫ সালে তৎকালীন ব্রিটিশ সরকার কর্তৃক ঝালকাঠি শহরের পরিচালনার জন্য ঝালকাঠি পৌরসভা স্থাপিত হলে এ শহর পৌরশহরের মর্যাদা লাভ করে। পৌর শহরটি থানা সদরের স্বীকৃতি পায় ১৯০০ সালে। ১৯৮৪ সালের ১ ফেব্রুয়ারি পূর্ণাঙ্গ জেলা হিসেবে ঝালকাঠি জেলা প্রতিষ্ঠিত হলে ঝালকাঠি শহরকে জেলা শহরের মর্যাদা দেওয়া হয়।

ভৌগোলিক উপাত্ত 
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১ মিটার। ঝালকাঠী শহর ঢাকা থেকে ১৯৫ কি.মি. দক্ষিণে এবং বরিশাল বিভাগীয় শহর থেকে ২০ কি.মি. পশ্চিমে সুগন্ধা নদীর তীরে অবস্থিত। সুগন্ধা নদী থেকে বাসন্ডা খাল নামে একটি শাখা নদী উত্তর দিকে প্রবাহিত হয়ে শহরকে দু'ভাগে বিভক্ত করেছে। শহরের ভিতরে আরও ১২টি খাল প্রবহমান রয়েছে।

প্রশাসন 
১৯৭৫ সালে ঝালকাঠি পৌরসভা গঠিত হয় যা ৯টি ওয়ার্ড এবং ৪৭টি মহল্লায় বিভক্ত । প্রতিষ্ঠাকালীন সময়ে ঝালকাঠি পৌরসভা ‘‌গ’ শ্রেনীভুক্ত হলেও বর্তমানে ‘ক’ শ্রেনীতে উন্নীত হয়েছে। ১৮.৪০ বর্গ কি.মি. আয়তনের ঝালকাঠি শহরের ১৬.১৩ কি.মি. এলাকা ঝালকাঠি পৌরসভা দ্বারা শাসিত হয়।

জনসংখ্যা 
বাংলাদেশের আদমশুমারি ও গৃহগণনা-২০১১ অনুযায়ী ঝালকাঠি শহরের মোট জনসংখ্যা ৫৪,৯০৪ জন যার মধ্যে ২৭,৯৫১ জন পুরুষ এবং ২৬,৯৫৩ জন নারী। এ শহরের পুরুষ এবং নারী অনুপাত ১০৪:১০০।

যোগাযোগ 
ঝালকাঠী শহরের পশ্চিম প্রান্তে গাবখান ব্রীজ খুলনা–বরিশাল মহাসড়কে সংযুক্ত করে ঝালকাঠীকে। শহরের অভ্যন্তরীণ যাতায়াতের ক্ষেত্রে রিকশা, বাস, ইজিবাইক জনপ্রিয় যানবাহন।

দর্শনীয় স্থান 
ঝালকাঠি শহরে শেরে বাংলা এ.কে. ফজলুল হকের মা সৈয়দুন্নেছার বাবার বাড়ি অবস্থিত। এ ছাড়াও শহরের প্রাণকেন্দ্রে সুগন্ধা নদীর তীরে অবস্থিত ঝালকাঠি পৌরসভা কর্তৃক নির্মিত পৌর মিনিপার্ক শহরবাসীদের প্রমোদের একটি স্থান।
 এছাড়া বর্ষা মৌসুমে ভীমরুলী, আটঘর-কুরিয়ানায় পেয়ারা বাগানে ঘোরাঘুরি সারা দেশে জনপ্রিয় হয়ে উঠেছে।

তথ্যসূত্র 

বাংলাদেশের শহর
বরিশাল বিভাগের জনবহুল স্থান
ঝালকাঠি জেলা
দাঁতরাঙা

দাঁতরাঙা (Indian Rhododendron -?) এক ধরনের গুল্মজাতীয় গাছ, যার আরও কিছু নাম রয়েছে: ফুটকি, লুটকি, ফুটুল, বনতেজপাতা ইত্যাদি। এটি বাংলাদেশে আগাছা বা অপ্রয়োজনীয় গাছ হিসেবেই বেশি পরিচিত, যদিও বর্তমানে এর কিছু ঔষধি গুণাগুণ প্রকাশিত হয়েছে। গাছটি প্রধানত পাহাড়ি বা উঁচু এলাকায় বেশি জন্মে; বাংলাদেশ ছাড়াও এটি ভারতের বিভিন্ন অঞ্চল এবং দক্ষিণ-পূর্ব এশিয়ার মালয়েশিয়া ও ইন্দোনেশিয়ায় দেখা যায়। বাংলাদেশের উত্তরের জেলা লালমনিরহাটের হাতিবান্ধায়ও এই গাছটি পাওয়া যায়।

নামকরণ
এই গাছে ছোট আকৃতির ফল জন্মে যা খেলে দাঁতের বর্ণ লাল হয়ে যায়, এবং এই কারণেই এই গাছটির নাম 'দাঁতরাঙা' হয়েছে। আবার, এর পাতা দেখতে তেজপাতার ন্যায় হওয়ায় একে অনেকে 'বনতেজপাতা' বলে থাকে।

বর্ণনা
এই গাছটির উচ্চতা ১ মিটার পর্যন্ত হয়ে থাকলেও কখনো কখনো ৩ মিটার উচ্চতার গাছও চোখে পড়ে। তেজপাতার ন্যায় দেখতে এর পাতার দৈর্ঘ্য ৪ হতে ১১ সেন্টিমিটার; প্রস্থে ১.৩ সেন্টিমিটার যাতে ৫ হতে ৭ টি শিরা থাকে। এদের ফুল উজ্জ্বল বেগুনি বর্ণের এবং ফল সবুজ।

ব্যবহার
লোক চিকিৎসায় এটি ব্যবহার হতে দেখা যায়। এটি কৌষ্ঠ্যকাঠিন্য রোগে ব্যবহৃত হয়। দাঁতরাঙার পাতার নির্যাস মানবদেহের ক্যান্সার, হৃদরোগ রোধে সহায়ক। তাছাড়া এর পাতার রস আমাশয়, পেটব্যথা, বাত ও বাতজ্বর দূর করতে পারে। আলসার, উচ্চ রক্তচাপ, দাঁত ব্যথা, চর্মরোগ ও ডায়রিয়া চিকিৎসায় দাঁতরাঙা ব্যবহৃত হতে দেখা যায়।

গ্যালারি

তথ্যসূত্র

বাংলাদেশের ফুল
বাংলাদেশের ফল
ভারতের উদ্ভিদ
নেপালের উদ্ভিদ
মালয়েশিয়ার উদ্ভিদ
ক্রান্তীয় এশিয়ার উদ্ভিদ
ঔষধি উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা